OzLabs/hebrew-wiki-articles huggingface dataset:
פול טיילור

עטיפת האוטוביוגרפיה של פול טיילור, צילומים של [[קארל ואן וכטן, 1960 מתוך "אפיזודות" עבודה משותפת של ג'ורג' בלנשין ושל מרתה גרהם.]]
פול טיילור (באנגלית: Paul Taylor; 29 ביולי 1930 – 29 באוגוסט 2018) היה רקדן וכוריאוגרף אמריקאי.

==ביוגרפיה==
נולד בפנסילבניה. למד באוניברסיטת סירקיוז ציור ושחיה באמצעות מלגה, שם נחשף פעם ראשונה למחול. המשיך את לימודיו בבית הספר ג'וליארד ובאמריקן דאנס פסטיבל שבמכללת קונטיקט, שם בשנת 1952 צד את עיניהם של מרתה גרהם, חוזה לימון, צ'ארלס ווידמן ודוריס האמפרי.

הופיע בלהקות המחול של מרס קנינגהם, מרתה גרהם וג'ורג' בלנשין. עבד עם דוריס האמפרי, צ'ארלס ווידמן וג'רום רובינס, רקד בכמה מעבודותיה של אנה סוקולוב, והקים בשנת 1954 את להקת המחול "פול טיילור".

בהופעה הראשונה של ערב שלם מעבודותיו באולם קאופמן בשנת 1957 במנהטן, במסגרת ניסיון מינימליסטי, הוצגה יצירת מחול בה פול עמד ללא תנועה, רקדנית ישבה ללא תנועה ולאחר ארבע דקות המסך ירד, בתגובה כתב לואיס הורסט בדאנס אובזרבר ביקורת ריקה.

יצירותיו: "דואט" "כתובות זיכרון", "הממלכה המשוסעת" ו"דיגיטי", בוצעו בישראל על ידי להקת בת דור.

נפטר ב-29 באוגוסט 2018.

==קישורים חיצוניים==

* 
* הניה רוטנברג, "[http://www.dancevoices.com/index.php?option=com_content&view=article&id=152:2010-08-15-05-47-44&catid=28&lang=he&Itemid=167 על הזיכרון – פול טיילור וכישלון אפון הפלא.]" באתר [http://www.dancevoices.com/index.php?lang=he קולות המחול], 15 באוגוסט 2010.
* 

קטגוריה:רקדנים אמריקאים
קטגוריה:כוריאוגרפים אמריקאים
קטגוריה:מחול מודרני
קטגוריה:להט"בים אמריקאים
קטגוריה:רקדנים להט"בים
קטגוריה:עמיתי מקארתור
קטגוריה:זוכי אמי בפריים טיים: כוריאוגרפיה
קטגוריה:בוגרי בית הספר ג'וליארד
קטגוריה:זוכי פרס מרכז קנדי
קטגוריה:אמריקאים שנולדו ב-1930
קטגוריה:אמריקאים שנפטרו ב-2018
קטגוריה:זוכי המדליה הלאומית לאמנויות
חמש ילדות יפות

חמש ילדות יפות (באנגלית: The Virgin Suicides, בתרגום חופשי: "התאבדות הבתולות") הוא סרט דרמה אמריקאי משנת 1999 שנכתב ובוים על ידי הבמאית סופיה קופולה. בכיכובם של ג'יימס וודס, קתלין טרנר וקירסטן דנסט. הסרט מבוסס על הספר "התאבדויות הבתולין" של ג'פרי יוג'נידיס.

==עלילה==
הסיפור מתרחש בשנות ה-70 המוקדמות, בשכונת פאר בעיבורי דטרויט. ארבעה בנים, שכניהן של חמש הבנות, תרז (לסלי היימן), מרי (איי. ג'יי. קוק), בוני (צ'לסי סוויין), לקס (קירסטן דנסט) וססיליה (האנה ר. הול), תוהים על חייהן של חמש בנות משפחת ליסְבּוֹן. המשפחה מנהלת אורח חיים דתי שמרני, והבנות, יפות ובלתי מושגות, נשמרות בקפידה על ידי הוריהן האדוקים.

הסרט נפתח בניסיון התאבדות של האחות הקטנה, ססיליה, והאירועים בעקבותיו. במסיבה שנערכת כדי לשפר את מצב רוחה לאחר הניסיון הכושל, קופצת ססיליה מהחלון, והפעם הניסיון צולח. בעקבות התאבדותה משפחת ליסבון מתבודדת עוד יותר, וההתאבדות מגבירה את המסתוריות האופפת את הבנות הנותרות והמשפחה בכלל.

עם פתיחת שנת הלימודים החדשה, לקס, האחות החופשייה מכולן, מפתחת מערכת יחסים עם טריפ פונטין (ג'וש הארטנט). אביה של לקס מרשה לטריפ לקחת את לקס לנשף אחרי שטריפ מארגן בני זוג לבנות הנותרות, והם מתחייבים לבלות בקבוצה.

אחרי שלקס וטריפ מוכתרים כ"מלכי הנשף", לקס מאבדת את בתוליה לטריפ על מגרש הפוטבול, אך מיד לאחר המעשה היא נזנחת על ידיו.

לקס ואחיותיה נענשות על ידי הוריהן הזועמים אשר מרתקים אותן אל הבית ומרחיקים אותן מבית הספר למשך זמן רב. האחיות יוצרות קשר עם הבנים על ידי סימני אורות והשמעת מוזיקה בטלפון כדרך לביטוי רגשותיהן.

בעודן מרותקות, לקס מתחילה בסדרת פגישות למין מזדמן על גג הבית עם שותפים אקראיים בשעות לילה מאוחרות, בעוד הבנים צופים בה מעבר לרחוב.

לאחר חודש של ריתוק הבנות מסמנות לבנים לבוא לביתן בלילה, כנראה כדי לברוח. כשהבנים מגיעים לבית, לקס יושבת לבדה בחדר האורחים ומעשנת סיגריה. היא מורה לבנים לחכות לאחיותיה, ויוצאת להמתין במכונית.

הבנים משוטטים במרתף ומגלים גופה תלויה מן התקרה ונבהלים, הם עולים חזרה לבית ונתקלים בגופותיהן של שאר בנות ליסבון שהתאבדו כולן, וברור שהבנות תכננו זאת מראש.

תרז לקחה כדורי שינה, בוני תלתה את עצמה במרתף, מרי נעצה ראשה בתנור גז ולקס התאבדה על ידי פחמן חד-חמצני רעיל במכונית שבתוך המוסך.

שבורים מהתאבדותן של בנותיהם, ההורים מסתלקים בחשאי מן השכונה, וזמן קצר לאחר מכן נמכר הבית על כל תכולתו. נראה שהמבוגרים בשכונה מצליחים להשאיר את הפרשה מאחור ולשוב לחיי היום-יום, אך ארבעת הבנים אינם יכולים להניח למקרה ולתעלומה.

==הדמויות==
* רונאלד ליסבון (ג'יימס וודס)
* שרה ליסבון (קתלין טרנר)
* לקס ליסבון (קירסטן דנסט)
* טריפ פונטאין (ג'וש הארטנט) (נער)
* טריפ פונטאין (מייקל פר) (מבוגר)
* מרי ליסבון (איי. ג'יי. קוק)
* סיסליה ליסבון (האנה ר. הול )
* טרייס ליסבון (ליסל היימן)
* בוני ליסבון (ג'ילס סוואם)
* ד"ר הורניקר (דני דה ויטו)
* פול בלדינו (רוברט סצ'ווארטזמן)
*טים ווינר (ג'ונתן טאקר)
*ג'וי היל קונלי (היידן כריסטנסן)
*המספר (ג'ובאני ריביסי)

==הפסקול==
פסקול הסרט הוקלט על ידי צמד המוזיקאים הצרפתי, אייר, ויצא לאור כאלבום בפברואר 2000.

==קישורים חיצוניים==

* 

קטגוריה:סרטים אמריקאיים
קטגוריה:סרטי 1999
קטגוריה:סרטי סופיה קופולה
קטגוריה:סרטים על אחיות
קטגוריה:סרטי פולחן
קטגוריה:סרטים על נשף הסיום
סקוקי (סרט)

סקוקי (אנגלית: Skokie) הוא סרט טלוויזיה מסוגת התעודרמה משנת 1981 אודות ניסיונה של המפלגה הנאצית האמריקנית לקיים מצעד בעיירה סקוקי, בסוף שנות השבעים. העיירה סקוקי היא פרוור של שיקגו, שבסוף שנות השבעים קרוב לשישית מאוכלוסייתו הייתה יהודית והיה בו ריכוז גבוה של ניצולי השואה. הסרט בוים על ידי הרברט וייז (Herbert Wise).

==עלילה==
שלוותו של הפרוור מופרת כאשר פרנק קולין (Frank Collin, מגולם על ידי ג'ורג' דזונדזה, George Dzundza), מנהיג נאו-נאצי אמריקני בוחר בו כאתר למצעד הבא של המפלגה הנאצית האמריקנית. רבים מתושבי הפרוור רואים במצעד זה תזכורת לחייהם במחנות הריכוז.

בקהילה היהודית עולים קולות הקוראים לכיבוד החוק האמריקני ולהתנגדות למצעד רק במסגרת החוק, אך הקהילה מחליטה להילחם במצעד בכל מחיר, עד שהמנהיגים המתונים ברט סילורמן (אלי וולך) ורוברט רוזן (קרל ריינר) משכנעים את הקהילה להתעלם לחלוטין מהפרובוקציה וכך לא לעזור לה לתפוס הד תקשורתי.

תושב אחד, ניצול שואה בשם מאקס פלדמן (דני קיי) מתעמת עם ההנהגה. הוא טוען שארבעים שנה קודם לכן, בגרמניה, הוא הסכים כמו כולם להתעלם מהנאצים וההתעלמות הביאה את השואה. הוא טען שבהתחלה הוא התעלם גם שם וחיש קל הוא מצא את עצמו מובל למחנה ריכוז. פלדמן מכריז שהוא יצא לרחוב עם אלת בייסבול כדי להפסיק את המצעד. הוא עורך מסע שכנועים בביתו שלו ובכל הקהילה, מערער על מעמד הרבנים ומשיג אחדות דעים בין תושבי הפרוור – לא יהיה מצעד ויהי מה.

התנועה הנאצית שוכרת עורך דין יהודי (ג'ון רובינשטיין) ומעבירה את המאבק לקיום המצעד אל בית המשפט. שם הדיון עוסק בעיקר בתיקון הראשון לחוקת ארצות הברית, המבטיח את חופש הביטוי.

בסופו של דבר, המצעד אינו יוצא אל הפועל.

==ראו גם==
* מוזיאון השואה של סקוקי

==קישורים חיצוניים==

*[https://www.youtube.com/watch?v=5B5q-pkK5z8 הנאום של דני קיי ב"סקוקי"], באתר יוטיוב

==הערות שוליים==

קטגוריה:סרטים אמריקאיים
קטגוריה:סרטי 1981
קטגוריה:סרטים על ניצולי השואה
קטגוריה:נאו-נאציזם בארצות הברית
קטגוריה:סרטי דני קיי
ים ואדן

פוקות המפרץ בסמוך לטרסכלינג שבהולנד]]
ים ואדן (בהולנדית: Waddenzee, בגרמנית: Wattenmeer, בדנית: Vadehavet - "הים הרדוד") הוא אזור בחלק הדרום-מזרחי של הים הצפוני. הים שוכן בין החוף של צפון-מערב אירופה לבין האיים הפריזיים, ויוצר גוף מים רדוד עם מישורי גאות ושפל וקרקעות לחות. האזור עשיר במגוון ביולוגי. בשנת 2009 הוכרזו החלק ההולנדי והחלק הגרמני של החוף כאתר מורשת עולמית.
== גאוגרפיה ==
הים משתרע בין דן הלדר וסוללת האפסלאודייק שבהולנד בחלקו הדרום-מערבי, בסמוך לשפכי הנהרות של גרמניה בגבולו הצפוני, ועד סקלינגן שבדנמרק. אורכו הוא כ-500 קילומטרים, ושטחו הכולל כ-10,000 קילומטרים רבועים.

האיים שבים קרויים איי ים ואדן או האיים הפריזיים, על שם שבט הפריזים. בדרך כלל, המונח האיים הפריזיים משמש לאיים שבהם מדברים פריזית והאוכלוסייה היא פריזית אתנית. לעומת זאת, המונח איי ואדן חל על הארכיפלג כולו, כולל האיים המערביים ביותר דוברי ההולנדית טסל ופלילנד , והאיים הצפוניים יותר בים ואדן הדני מול החוף של יוטלנד. 

האזור מאופיין במישורי בוץ רחבים, תעלות גאות ושפל עמוקות, ואיים השוכנים באזורים הללו. הנוף הנוכחי של הים נוצר בעיקר מסערות גאות ושפל שהתרחשו בין המאה ה-10 לבין המאה ה-14, ששטפו וסחפו את אדמת הכבול מאחורי דיונות החוף. האיים שבהם ניתן לצפות כיום הם שרידי הדיונות הללו.

האיים מאופיינים גם בחופים חוליים באזור הסמוך לים הצפוני, ובחופי גאות ושפל נמוכים באזור ים ואדן. השפעת גלי הים והזרמים, הנושאים עמם משקעים, משנה באיטיות את מתאר האיים. לדוגמה, איים אחדים נעו מזרחה במשך מאות שנים בכך שאיבדו אדמה מצד אחד אך התרחבו בצד הנגדי.

ים ואדן עשיר בפאונה ובפלורה, ובפרט בעופות החיים בו. מדי שנה משמש ים ואדן כבית גידול לעד 12 מיליון עופות. חלק גדול מהים מוגן באמצעות שיתוף פעולה של שלוש המדינות שבהן הוא נמצא. ממשלות הולנד, דנמרק וגרמניה עבדו בשיתוף פעולה מאז 1978 על הגנת הים ושימורו. שיתוף הפעולה כולל את תחומי הניהול, ניטור ומחקר, וכן נושאים פוליטיים. ב-14 במאי 1987 הוכר הים כאזור ראוי לשימור לפי אמנת רמסר, וביוני 2009 הוכרז כאתר מורשת עולמית מטעם אונסק"ו.

האיים שבים הם אתר תיירות פופולרי החל מהמאה ה-19.

בדרום חצי האי יוטלנד (South Jutland), הנמצא בדרום מערב דנמרק, שוכנים שלושה איים: פנה (Fanø), מנה (Mandø) ורמה (Rømø). באזור שנמצא בין גאות לשפל נמצאות מספר דיונות בהן מתגוררות אוכלוסיות גדולות של כלבי ים.

==קישורים חיצוניים==

* 

ים
קטגוריה:הים הצפוני
קטגוריה:אתרי רמסר
קטגוריה:דנמרק: גופי מים
קטגוריה:הולנד: גופי מים
קשר פיסו

קשר פיסו הוא קשר שארגן המדינאי והסופר הרומאי גאיוס קאלפורניוס פיסו ב-65 לספירה, במטרה לרצוח את נירון קיסר ולתפוס את מקומו באמצעות הכרזה של המשמר הפרטוריאני. 

פיסו, שהיה מדינאי, נואם ופטרונם של סופרים ומשוררים ברומא, פנה לשם כך לעזרתם של כמה מאנשי הסנאט הרומי ומספר אנשים ששירתו במשרת קוואיסטור. קשר זה נעשה בשיתוף עם פאניוס רופוס, שהיה אחד משני המפקדים של המשמר הפרטוריאני, כדי שיוביל את פיסו אל הקסטרה פרטוריה, שהיה מחנה המגורים של המשמר הפרטוריאני.

על פי ההיסטוריון טקיטוס, בין מנהיגי הקשר היו הטריבון סובריוס פלאבוס ומפקד הצבא סולפיקיוס אספר, ובין הקושרים היו כאלה שרצו להציל את המדינה מידי נירון ולהקים רפובליקה.

מיליקוס, שהיה עבד משוחרר, גילה את הקשר ודיווח עליו לאפאפרודיטוס, מזכירו של נירון, וכתוצאה מכך הקשר נכשל. לפחות 41 אנשים נמצאו אשמים ובהם 19 סנטורים שהוצאו להורג או הצטוו להתאבד. סנקה הצטווה להתאבד אחרי שהודה כי שוחח עם אלה שהשתתפו בקשר. גם אחיינו המשורר מרקוס אנאוס לוקאנוס הצטווה לעשות כן. הוא הדין באשר לסאטיריקן פטרוניוס, אם כי הוא לא השתתף בקשר. 17 איש הצטוו לצאת לגלות, ובהם הפילוסוף מוסוניוס רופוס.

קטגוריה:האימפריה הרומית
קטגוריה:רומא העתיקה: היסטוריה
ראול אלביול

ראול אלביול טורטחדה (בספרדית: Raúl Albiol Tortajada; נולד ב-4 בספטמבר 1985) הוא כדורגלן ספרדי המשחק בעמדת הבלם בקבוצת ויאריאל.

==קריירה==
אלביול החל את דרכו במערכת הנוער של ולנסיה. אלביול התקדם במחלקות הנוער של ולנסיה, ובעודו שייך לקבוצת המילואים של המועדון, ערך את הופעת הבכורה שלו בקבוצה הבוגרת בגביע אופ"א בספטמבר 2003, בגיל 18. מאמן הקבוצה הבוגרת מיעט לשתף אותו, ואלביול המשיך את דרכו בעונה זו בקבוצה המילואים.

בקיץ הבא השאילה ולנסיה את אלביול לחטאפה, אך בדרכו לחתום על החוזה בקבוצה, נפצעו הוא ואביו בתאונת דרכים. הוא נפצע באורח קשה ונעדר ממשחק למשך תקופה ארוכה. מאמן חטאפה, קיקה סאנצ'ס פלורס עדיין התעקש על השאלת השחקן, אף על פי שהיה בכושר ירוד. הוא חזר לשחק בינואר 2005, והציג יכולת טובה עד סוף העונה, עם 17 הופעות במדי הקבוצה.

בעונת 2005/2006, לאחר שחזר לוולנסיה, ביסס אלביול את מעמדו בקבוצה הבוגרת, עם שיתוף פעולה מוצלח עם הבלם רוברטו אז'אלה. את שער הבכורה שלו במדי הקבוצה כבש בעונת 2006/2007, שער ניצחון נגד ריאל בטיס. בעונה הבאה זכה אלביול בתואר היחיד שלו עם ולנסיה, גביע המלך הספרדי.

ב-25 ביוני 2009 חתם השחקן בריאל מדריד, ששילמה לוולנסיה תמורתו 15 מיליון אירו, על חוזה לחמש שנים. אלביול תפס מקום קבע בקבוצה מיד עם פתיחת העונה.

ב-21 ביולי 2013 הצטרף אלביול לנאפולי האיטלקית, וחתם בקבוצה לארבע שנים. נאפולי שילמה לריאל מדריד 12 מיליון אירו תמורת כרטיס השחקן של אלביול.

ב-4 ביולי 2019 חתם בויאריאל לשלוש שנים.

ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד. אלביול היה לשחקן המבוגר ביותר שזוכה בתואר.

== נבחרת לאומית ==
אלביול השתתף עם נבחרת ספרד עד גיל 19 עת זכתה באליפות אירופה לנערים ב-2004, ובהמשך ייצג את המדינה גם בנבחרת עד גיל 21. לבסוף, החל אלביול את דרכו בנבחרת ספרד הבוגרת באוקטובר 2007, במוקדמות יורו 2008. אלביול נכלל גם בסגל הנבחרת לטורניר עצמו, ושיחק פעמיים בשלב הבתים של הטורניר. בסיום הטורניר זכתה נבחרת ספרד בתואר. שנה מאוחר יותר היה בסגל הנבחרת גם בגביע הקונפדרציות, ושותף במשחק אחד, בדרכה של הנבחרת למקום השלישי.

==תארים==
;ריאל מדריד
* אליפות ספרד: 2011/2012
* גביע המלך הספרדי: 2010/2011
* הסופר קאפ הספרדי: 2012

;ולנסיה
* גביע המלך הספרדי: 2007/2008

;נאפולי
* הגביע האיטלקי: 2013/2014
* הסופר קאפ האיטלקי: 2015

;ויאריאל
* הליגה האירופית: 2020/2021

;נבחרת ספרד
* אליפות אירופה בכדורגל עד גיל 19: 2004
* אליפות אירופה (2): 2008, 2012
* גביע העולם: 2010

;אישיים
*פרס דון בלון לפריצת העונה בליגה הספרדית: 2005/2006

==קישורים חיצוניים==

==הערות שוליים==

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני ולנסיה
קטגוריה:כדורגלני חטאפה
קטגוריה:כדורגלני ריאל מדריד
קטגוריה:כדורגלני נאפולי
קטגוריה:כדורגלני ויאריאל
קטגוריה:כדורגלני נבחרת ספרד
קטגוריה:כדורגלני יורו 2008
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:ספרדים שנולדו ב-1985
איגור רקוצ'ביץ'

איגור רקוצ'ביץ (בסרבית: Игор Ракочевић; נולד ב-29 במרץ 1978 בבלגרד, סרביה, יוגוסלביה) הוא כדורסלן עבר סרבי ששיחק בעמדות הרכז והקלע. גובהו 1.94 מטר.

==ביוגרפיה==
רקוצ'ביץ' שיחק בהכוכב האדום בלגרד ובודוצ'נוסט פודגוריצה וזכה באליפות יוגוסלביה עם כל אחת מהן. הוא נבחר במקום ה-51 על ידי מינסוטה טימברוולבס בדראפט 2000, אך החל לשחק בה רק בעונת , בה הוא שיחק 42 משחקים בהם קלע 1.9 נקודות בממוצע למשחק. לאחר עונה זו הוא שוחרר ממינסוטה וחתם בסן אנטוניו ספרס ששחררה אותו גם כן זמן קצר לאחר מכן. לאחר מכן שב לשחק בכוכב האדום ונבחר ל-MVP ולמלך הסלים של הליגה האדריאטית. בשנת 2004 עבר לולנסיה, בה שיחק עונה אחת שלאחריה עבר לריאל מדריד, אשר גם אותה עזב לאחר עונה אחת בלבד.

בעונת חתם בטאו ויטוריה. בטאו הפך רקוצ'ביץ' לאחד השחקנים הטובים באירופה ונבחר לחמישיית העונה השנייה ביורוליג בעונת ולחמישיית העונה בעונת . הוא גם זכה שלוש פעמים בתואר מלך הסלים של היורוליג ב-2007, ב-2009 וב-2011. בנוסף על כך זכה עם טאו בגביע המלך הספרדי (2009) באליפות ספרד (2008) ו-3 פעמים בסופרקאפ הספרדי (2006, 2007 ,2008). בעונת חתם על חוזה ל-3 שנים תמורת 5.5 מיליון אירו בקבוצת אפס פילזן מהליגה הטורקית.

רקוצ'ביץ' ערך את הופעתו הראשונה בנבחרת יוגוסלביה באולימפיאדת סידני. לאחר מכן הוא שיחק באליפות אירופה 2001 בטורקיה (בה הוא זכה במדליית הזהב) ובאליפות אירופה 2005 בסרביה ומונטנגרו. הוא היה חלק מנבחרת יוגוסלביה שזכתה באליפות העולם 2002 באינדיאנפוליס והיה הקפטן של נבחרת סרביה ומונטנגרו באליפות העולם 2006 ביפן. הוא גם שיחק באולימפיאדת אתונה.

==תארים והישגים==
===הישגים קבוצתיים===
;עם נבחרת יוגוסלביה
*מדליית ארד באליפות אירופה עד גיל 18: 1996
*מדליית ארד באליפות העולם עד גיל 21: 1997
*מדליית זהב באליפות אירופה עד גיל 20: 1998
*מדליית הזהב באליפות אירופה: 2001
*מדליית הזהב באליפות העולם: 2002
;עם הכוכב האדום בלגרד
*אליפות יוגוסלביה: 1998
*הגביע הסרבי: 2004
;עם בודוצ'נוסט פודגוריצה
*אליפות יוגוסלביה: 2001
*הגביע היוגוסלבי: 2001
;עם טאו ויטוריה
*הסופרקאפ הספרדי: 2006, 2007, 2008
*אליפות ספרד: 2008
*גביע המלך הספרדי: 2009

===הישגים אישיים===
*השחקן המצטיין של אליפות אירופה עד גיל 20: 1998
*שחקן העונה בליגה היוגוסלבית: 1998
*שחקן העונה בליגה האדריאטית: 2004
* של הליגה האדריאטית: 2004
*אלוף תחרות השלשות של הליגה הספרדית: 2007
*מלך הסלים של היורוליג: 2007, 2009, 2011
*חמישיית העונה ביורוליג: 2008/2009
*חמישיית העונה השנייה ביורוליג: 2006/2007

==קישורים חיצוניים==

**[http://www.fibaeurope.com/cid_KNce8jInH7Qj1EsyH5rjn2.compID_UIfgjyQcGqk-fPlnl66Tj0.season_1998.teamID_390.playerID_21860.html פרופיל] באתר פיב"א אירופה
**[http://www.adriaticbasket.com/player.php?id=107 פרופיל] באתר הליגה האדריאטית

קטגוריה:כדורסלנים סרבים
קטגוריה:כדורסלנים באולימפיאדת אתונה (2004)
קטגוריה:כדורסלני נבחרת סרביה
קטגוריה:כדורסלני הכוכב האדום בלגרד
קטגוריה:כדורסלני מינסוטה טימברוולבס
קטגוריה:כדורסלני ולנסיה
קטגוריה:כדורסלני ריאל מדריד
קטגוריה:כדורסלני סאסקי בסקוניה
קטגוריה:כדורסלני אנאדולו אפס
קטגוריה:כדורסלני מנס סאנה סיינה
קטגוריה:כדורסלני בודוצ'נוסט פודגוריצה
קטגוריה:כדורסלנים באולימפיאדת סידני (2000)
קטגוריה:בחירות דראפט של מינסוטה טימברוולבס
קטגוריה:סרביה ומונטנגרו: כדורסלנים אולימפיים
קטגוריה:סרבים שנולדו ב-1978
המאונן הגדול

המאונן הגדול (בספרדית El gran masturbador) הוא ציור שמן מאת סלבדור דאלי משנת 1929. היצירה, מהסגנון הסוריאליסטי, מוצגת כיום במוזיאון ריינה סופיה שבמדריד, המוזיאון הלאומי של ספרד לאמנות מהמאה ה-20.

במרכז התמונה נראה פרצוף מעוות של אדם בפרופיל המסתכל מטה, בהתבסס על צורת חוף ים באזור קטלוניה – תמה אהובה על דאלי, שנעשה בה שימוש גם ביצירתו "התמדתו של הזיכרון" משנת 1931. דמות האישה העירומה העולה מאחורי הפרצוף היא של גאלה. לדאלי היה רומן עם גאלה (אשת חברו הטוב אלואר מזרם הסופרים הסוריאליסטים), והתיאור מציג את רגשות האשמה שלו. פיה קרוב לאיבר מינו שאינו נמצא במצב של זקפה, היות שדאלי מפחד כי כנקמה על הבגידה בחברו, איבר מינו ייטרף. לגבר חתכים טריים ומדממים על ברכיו. מתחת לפרצוף הראשי נראה ארבה במהופך, כרמז למנטיס - נקבת גמל השלמה הטורפת את הזכר בזמן ההזדווגות.

==קישורים חיצוניים==

*[https://web.archive.org/web/20050316211622/http://www.csulb.edu/~karenk/20thcwebsite/438final/ah438fin-Info.00049.html המאונן הגדול באתר www.csulb.edu]

קטגוריה:סלבדור דאלי
קטגוריה:ציורים סוריאליסטים
קטגוריה:ציורי שמן
קטגוריה:מוזיאון ריינה סופיה
קטגוריה:ציורים משנות ה-1920
עבודה יצרנית

המונח עבודה יצרנית הוא מונח בתחום הכלכלה הפוליטית, המתייחס לסוג העבודה המייצרת מוצרים חומריים, כגון עבודת כפיים, מלאכה וייצור. המונח שימש בעיקר בתאוריות כלכליות סוציאליסטיות ומרקסיסטיות במהלך המאה ה-19.

המונח מובדל מעבודה לא יצרנית, עבודה שתומכי הרעיונות המרקסיסטים ראו בה כמביאה תועלת לפרט העוסק בה, אך מנצלת את כלל החברה (כגון מסחר, שירותים פיננסיים ואמנות). 

==קישורים חיצוניים==
* Karl Marx, [http://www.marxists.org/archive/marx/works/1863/theories-surplus-value/ch04.htm Theories of Productive and Unproductive Labour], 1863
* Peter Howell, [http://www.marxists.org/subject/economy/authors/howell/produnprod.htm Once Again on Productive and Unproductive Labour], 1975

קטגוריה:ייצור
קטגוריה:סוציאליזם
קטגוריה:מרקסיזם
קטגוריה:כלכלה פוליטית
יצרנית
LightWave 3D

LightWave 3D היא תוכנה לגרפיקה ממוחשבת התואמת את מערכות ההפעלה – Windows ו-Mac OSX. התוכנה פותחה על ידי חברת NewTek.

היא משמשת ליצירת תמונות וסרטים תלת־ממדיים. היא תומכת במגוון אפקטים, בהם השתקפות מציאותית.

== מבנה ==
התוכנה מורכבת משני מודולים:
* מודולר, המשמש ליצירת אובייקטים
* לייאאוט, המאפשר יציאת פלט והנפשת האובייקטים אשר נוצרו במודולר. הלייאאוט מאפשר גם הצבה והנפשה של מספר אובייקטים בו זמנית, הצבת גופי תאורה שונים בסצנה (פנס, שמש, זרקור, לייזר) והצבת מצלמות.

== סרטים וסדרות שעשו שימוש בתוכנה (רשימה חלקית) ==
* מסע בין כוכבים: הדור הבא<ref name="Encyc"></ref>
* פארק היורה
* אבודים
* אווטאר
* 300
* פלאש פורוורד
* וי (2009)
* איירון מן
* תיקים באפלה
* טיטניק

== גלריה ==
להלן דוגמאות לתמונות אשר נוצרו באמצעות תוכנה זו:

<gallery heights="200" widths ="200">
קובץ:Zulfiqar3.jpg
קובץ:Particle billboarding metaballs.jpg
קובץ:80mm fan.jpg
</gallery>

==קישורים חיצוניים==

* 

==הערות שוליים==

קטגוריה:אמנות
קטגוריה:גרפיקה ממוחשבת
קטגוריה:הנפשה
קטגוריה:תוכנות תלת־ממד
קטגוריה:תוכנות שהושקו ב-1994
ח'ייבר KH2002

ח'ייבר KH2002 הוא רובה סער בקליבר 5.56 מ"מ מתוצרת איראן, קרוי על שם קרב ח'ייבר.

הרובה פותח בשנת 2001 על ידי ארגון התעשיות הביטחוניות של איראן על בסיס רובה הסער האיראני DIO S-5.56 שהוא העתק של הרובה הסיני CQ של Norinco שבעצמו מהווה העתק בלתי מורשה של רובה M16. 

שלא כמו ה-S-5.56, הח'ייבר מעוצב בתצורת בולפאפ (כמו התבור הישראלי) ועל כן מזכיר במראהו שילוב בין ה-FAMAS הצרפתי לשטייר AUG האוסטרי. 

דגמים ראשונים יוצרו בשנת 2003 וייצור סדרתי החל ב-2004. הרובה זמין בתצורות של נשק קצר (קרבין), ארוך (תצורה סטנדרטית) ובתצורת קלעים. לדגם הקרבין אין את הכוונת הקדמית שיש בדגם הארוך ובדגם הקלעים.

==משתמשים==
* איראן - נמצא בשימוש מוגבל בקרב הצבא האיראני.
נעשו ניסיונות לספק את הנשק גם לסוריה, שם הנשק התחרה במכרז עם הקלאצ'ניקוב AK74M, אבל הניסיון כשל עקב תקלות רבות שהיו בנשק. נעשה ניסיון לספק את הנשק גם לפרגוואי דרך ונצואלה במטרה לעקוף את הסנקציות שהוטלו על איראן, אך גם הניסיון הזה כשל.

==קישורים חיצוניים==

* [https://web.archive.org/web/20070927075705/http://www.diomil.ir/en/aig.aspx?search_id=askh2002 תיאור הנשק] באתר הרשמי של התעשיות הביטחוניות של איראן
* [https://modernfirearms.net/en/assault-rifles/iran-assault-rifles/khaybar-kh2002-eng/ מידע על הרובה] באתר Modern Firearms (האתר world.guns.ru לשעבר)
* [http://www.securityarms.com/20010315/galleryfiles/2900/2920.htm תיאור הנשק בצירוף תמונות] באתר Security Arms

==הערות שוליים==

קטגוריה:רובי סער
קטגוריה:רובי בולפאפ
קטגוריה:אמצעי לחימה איראניים
משחק מונוטוני

בתורת המשחקים, משחק מונוטוני מתאר משחק שיתופי בו שוויה של כל קואליציה עולה או נשאר ללא שינוי כאשר מתווספים אליה שחקנים נוספים.

== הגדרה פורמלית ==
משחק <math>(N,v)</math> נקרא מונוטוני אם לכל שתי קואליציות <math>S</math> ו-<math>T</math>, <math>S\subseteq T</math>, מתקיים: <math>v(S)\le v(T)</math>

מן ההגדרה משתמע שככל שקואליציה היא גדולה יותר, כך שוויה גדול יותר (או לפחות אינו קטן). בפרט, מתקיים כי <math>v(S)\le v(N)</math> לכל קואליציה <math>S</math>.

==דוגמה==
יהי <math>(N,v)</math> משחק פשוט הנתון על ידי:
<math>N=\left\{ 1,2,...,10 \right\}</math>
 <math>v(S) =\left\{ \begin{matrix} 1 & S=N \\ 0 & o.w\end{matrix} \right.</math>
זהו משחק בו שוויה של כל קואליציה שאינה <math>N</math> הוא '0', ורק כאשר כולם מתאגדים יחדיו שוויה הוא '1'.

בפרט, תנאי הגדרת המונוטוניות מתקיימים ולכן זהו משחק מונוטוני.

==שקילות אסטרטגית==
ניתן להראות שכל משחק שיתופי, בין אם הוא מונוטוני או לא, שקול אסטרטגית למשחק מונוטוני. זאת לעומת משחקים סופר אדטיביים ששקולים מונוטונית רק למשחקים אחרים המקיימים את תכונות הסופר אדיטיביות.

לדוגמה, יהי משחק <math>(N,w)</math> השקול אסטרטגית ל<math>(N,v)</math>:
 <math>w(S)=v(S)+\sum_{i\in S}b_i</math> כאשר <math>b_i=-1 </math> לכל <math>i\in\N</math>

נראה כי <math>(N,w)</math> אינו משחק מונוטוני.

ניקח למשל את הקואליציה {S={1,2,3,...,8, עבורה מתקיים <math>w(S)=-8</math>, וניקח את הקואליציה N עבורה <math>w(N)=-9</math>.

קיבלנו כי במשחק <math>(N,w)</math> קיימת קואליציה S קטנה ממש מ-N כך ש: <math>w(N)\le w(S)</math> וזה כאמור מעיד כי המשחק אינו מונוטוני.

== לקריאה נוספת ==
*

קטגוריה:תורת המשחקים
בבולט

לוגו החברה
בבולט (בצרפתית: Babolat) היא חברה צרפתית המייצרת ציוד לטניס, סקווש בדמינטון ופאדל שבסיסה בליון.

החברה נוסדה בשנת 1875 כיצרנית גידים טבעיים למחבטי טניס. בשנת 1994 החלה לייצר לראשונה את המחבט עצמו ושיווקה את המחבט באירופה ויפן. כיום בבולט נחשבת לאחת החברות הגדולות בטניס, שחקנים רבים מהדרג הבכיר משחקים עם מחבטיה ושחקן הדגל של החברה הוא רפאל נדאל.

בשנת 2014 בבולט הייתה לחלוצה בשיווק מחבטי טניס המנטרים נתונים על יכולת המשחק באמצעות חיישן המחובר למחבט ומספקים את הנתונים באמצעות מכשיר חכם, מחבטים מסוג זה נעזרים בטכנולוגיית ה-PLAY של בבולט.

==קישורים חיצוניים==

* 

קטגוריה:ציוד ספורט
קטגוריה:צרפת: כלכלה
קטגוריה:ליון: ספורט
אשרפייה

כיכר סאסין בלב השכונה
אשרפייה (בערבית: الاشرفية; תעתיק מדויק: אלאשרפיה) היא שכונה נוצרית ותיקה בביירות, לבנון, הממוקמת על גבעה לאורך החוף בצידה המזרחי של העיר. השכונה היא רובע מסחר ומגורים כאחד, אשר מאופיין על ידי רחובות צרים ודירות יוקרה, כמו גם מגדלי עסקים, ובשל כך היא מהווה מוקד להשקעות ולתיירות.

== היסטוריה ==
עד שנות ה-30 של המאה ה-19, התאפיינה אשרפייה בשטחים חקלאיים שנשלטו על ידי מספר משפחות נוצריות: משפחת פיאד, פרנייני, בוסטרוס, סורסוק, טראד, תוויני ואראמאן. משפחות אלו, בנות העדה היוונית-אורתודוקסית, היו האליטה של ביירות במשך מאות שנים. באותה תקופה, חילקה הממשלה הלבנונית תחת שלטון המנדט הצרפתי את האדמה באשרפייה על מנת לבנות כבישים וכפתה על אותן משפחות למכור את חלקן באדמה זו.

במהלך מלחמת האזרחים השנייה בלבנון, הייתה אשרפייה בסיס מרכזי של הכוחות הנוצריים הלבנונים, וקיבלה הגנה מהכוחות הלבנוניים, בראשות בשיר ג'ומאייל, כנגד התקפות סוריות ופלסטיניות. ככזאת, הייתה השכונה לחלק מרכזי במזרח הנוצרי של העיר.

== גאוגרפיה ==
נכון לשנת 2009, מחולקת אשרפייה למספר שכונות קטנות יותר, שהבולטות ביותר בהן הן מאר ניכולא (שבה נמצאים מבנים חשובים כגון ארמון סורסוק, מוזאון סורסוק ובניין סופיל) וטבריס (שבה נמצאים מבנה טבריס 812, מגדל אשרפייה, בנייני יארד, מטרופוליס ובניין ל'ארמיטאז').

==קישורים חיצוניים==

קטגוריה:ביירות: שכונות ופרוורים
Sinatra At The Sands

Sinatra At The Sands הוא אלבום של הזמר האמריקאי פרנק סינטרה שיצא בשנת 1966, זהו אלבום ההופעה החיה הראשון של סינטרה.
== הפקה ==
האלבום כמו מצייר דיוקן של סינטרה בשנות ה-60. הוא הוקלט בחודש אפריל 1966 בבית המלון והקזינו סנדס שבלאס וגאס. סינטרה, בהופעה שקטה ורגועה, הופיע כבכל הופעותיו, עם שירים ידועים וצפויים מראש, כאשר בין השירים הוא מתבדח בעקביות עם הקהל ושומר על אווירה קלילה ופתוחה עמו.

יחד עם סינטרה הופיע תזמורתו של קאונט בייסי, השניים שיתפו פעולה בעבר פעמיים באלבומים, Sinatra-Basie משנת 1963 וIt Might as Well Be Swing משנת 1964. את הערב הפיק קווינסי ג'ונס שגם ניצח על תזמורתו של בייסי.

האלבום יצא בגרסת תקליטור בשנת 1986. בשנת 2003 יצאה גרסת DVD של ההופעה.

== משתתפים ==
* פרנק סינטרה - קולות
* קאונט בייסי - פסנתר
* בילי מילר - פסנתר
* תזמורתו של קאונט בייסי
* קווינסי ג'ונס - מעבד, מנצח

== רשימת שירים ==

# Come Fly with Me
# I've Got a Crush on You
# I've Got You Under My Skin
# The Shadow of Your Smile
# Street of Dreams
# One for My Baby
# Fly Me to the Moon
# One O'Clock Jump
# The Tea Break
# You Make Me Feel So Young
# All of Me
# The September of My Years
# Luck Be a Lady
# Get Me to the Church on Time
# It Was a Very Good Year
# Don't Worry 'Bout Me
# Makin' Whoopee
# Where or When
# Angel Eyes
# My Kind of Town
# A Few Last Words
# My Kind of Town (חוזר)

==קישורים חיצוניים==

קטגוריה:אלבומי פרנק סינטרה
קטגוריה:אלבומי הופעה באנגלית
קטגוריה:אלבומי חברת רפרייז רקורדס
המרכז החקלאי

בית המרכז החקלאי בשדרות שאול המלך 8 בתל אביב
המרכז החקלאי הוא ארגון שנוצר בתקופת היישוב ואשר היווה מסגרת משותפת של גופי ההתיישבות העובדת ושל עובדי החינוך החקלאי. בתקופתו הראשונה, עמד בראשו כארבעה עשורים אברהם הרצפלד איש העלייה השנייה. בשנת 1956 החליף את הרצפלד יצחק שפירא, שעמד בראשו במשך כעשרים שנה עד 1975 ויזם את בניית ביתו של המרכז, בשדרות שאול המלך 8 בתל אביב. 

המרכז החקלאי נבחר אחת לארבע שנים על ידי הוועידה החקלאית המורכבת מנציגי חברי הסתדרות הפועלים החקלאיים שהוקמה בשנת 1919. עם הקמת ההסתדרות הכללית בשנת 1920 היוותה הסתדרות הפועלים החקלאים (שכללה עובדים חקלאים שכירים ועצמאים) חלק מרכזי של ההסתדרות. בשנת 1994, לאחר השינוי הארגוני בהסתדרות, שהפכה להיות איגוד מקצועי גרידא, נותק הקשר של ההסתדרות עם המרכז החקלאי.

גם לאחר הניתוק מההסתדרות המשיך המרכז החקלאי לפעול ותפקידו המרכזי היה יצוג החקלאים והאינטרסים שלהם מול מוסדות השלטון. החל מ-2001 אוגד המרכז החקלאי עם נציגי ארגוני המגדלים החקלאיים ועם נציגי התנועות ההתיישבותיות לידי גוף שנקרא התאחדות חקלאי ישראל.

==קישורים חיצוניים==
* [http://tnuathaavoda.info/terms/home/terms/1143105590.html המרכז החקלאי] באתר תנועת העבודה הישראלית

==הערות שוליים==

קטגוריה:ארגונים ומוסדות ביישוב
קטגוריה:ארץ ישראל: חקלאות
קטגוריה:ישראל: חקלאות
קטגוריה:ההסתדרות הכללית
קטגוריה:ציונות סוציאליסטית
Francis Albert Sinatra & Antonio Carlos Jobim

Francis Albert Sinatra & Antonio Carlos Jobim הוא אלבום מאת הזמר האמריקני פרנק סינטרה, זהו אלבום האולפן ה-49 של סינטרה וה-22 היוצא בחברת ההקלטות רפרייז רקורדס. האלבום יצא בשנת 1967.

בשנות ה-60 צבר סגנון הבוסה נובה מעריצים בקרב קהל אוהבי הג'אז והפופ. אך סינטרה לא ניסה להקליט מוזיקה בסגנון זה שהושפע מהמוזיקה הברזילאית. בשנת 1967 החליט סינטרה לנסות ולהקליט אלבום בסגנון עם המלחין הידוע ביותר של סגנון הבוסה נובה, אנטוניו קרלוס ז'ובים. האלבום שאורגן בידי קלאוס אוגרמן הציג את ז'ובים שניגן על גיטרה והוסיף קולות רקע. את הלחנים המקוריים כתב ז'ובים בעצמו.

באלבום מופיעים שלושה שירים ממה שמוגדר כספר השירים האמריקאי הגדול. השירים אורגנו כך שיתאימו לסגנון הבוסה נובה. התוצאה הייתה אלבום עדין ושקט, שהשתמש במקצב הלטיני כבסיס אך לא כנקודת המיקוד של האלבום. ארגונו הרגוע של אוגרמן שכלל כלי נשיפה שקטים, כלי הקשה מתונים ושאינם פורצים את המסגרת השלווה של האלבום.

מבקרים מוזיקליים רבים טענו כי הופעתו של סינטרה באלבום בולטת בהשוואה לאלבומיו האחרים, הייתה זו הופעתו העדינה ביותר, מדגיש כל שורה בשירים ומביא את יכולתו הווקאלית לשיאים חדשים.

לאחר הצלחת אלבום זה הוציאו סינטרה וז'ובים אלבום משותף נוסף, Sinatra & Company שיצא בשנת 1971.

האלבום היה מועמד לגראמי בקטגוריית אלבום השנה. אך בטקס גראמי שהתקיים בשנת 1968 זכה האלבום, Sgt. Pepper's Lonely Hearts Club Band של להקת הביטלס.

== משתתפים ==
* פרנק סינטרה - קולות
* אנטוניו קרלוס ז'ובים - פסנתר, גיטרה, קולות רקע
* קלאוס אוגרמן - מארגן, מנצח

== רשימת שירים ==
# The Girl from Ipanema
# Dindi
# Change Partners
# Quiet Nights of Quiet Stars
# Meditation
# If You Never Come to Me
# How Insensitive
# I Concentrate on You
# Baubles, Bangles and Beads
# Once I Loved

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומים בפורטוגזית
קטגוריה:אלבומי חברת רפרייז רקורדס
שיפוט אסתטי

שיפוט אסתטי הוא הקביעה כי למושא מסוים ערך אסתטי נתון.

לצורך השיפוט האסתטי דרושים טעם והבחנה המאפשרים את מציאת הערך האסתטי במושא. לדוגמה: נקודה אדומה בתחתית התמונה, מילה מדויקת בשיר ומרקם של דמויות במחזה, לדידו של בעל כושר השיפוט האסתטי, אינן מסתכמות בתכונה נייטרלית "לא אסתטית" ותו לא. אלא, בזכות ניסיונו, בשלותו והאינטליגנציה שלו, 
הוא מגלה דרכן את הערך ה"אסתטי" שביצירות - את "תכונותיהן האסתטיות"; את ה"מאוזן", ה"כבד" וה"מתפתח" שבהן.
בשל חמקמקותו של הערך האסתטי, קמו תאוריות רבות של שיפוט אסתטי והציעו דרכים שונות למציאתו; האוטונומיסטים יחפשו את הערך בתוך היצירה בלבד, בגבולות צורתה ומרכיביה הבסיסיים, לעומתם ההטרונומיסטים; בוחנים את השלכותיה מחוץ לגבולותיה; ההבעתיות של היצירה, מוסריותה, רמת המימזיס שלה וכדומה. 

"השיפוט האסתטי" הוא סוג של "שיפוט תפיסתי", ומשותף להם, כי המקור הראשוני לשיפוט הוא ההתנסות האישית ולא שיקול דעת. השיפוט כרוך בחוויה תפיסתית ישירה וסובייקטיבית ולפיכך, אינה ניתנת להנמקה מבוססת לוגית. אך מכיוון ששיפוט על ערך אסתטי ניתן לבחינה והוכחה באמצעות חוויה דומה של הזולת והסכמתו על שיפוט הערך, הרי שהוא אובייקטיבי ורציונלי. 
גם ל"פסק הדין הכולל", המשקלל את הערכים האסתטיים של היצירה בכללותה, לכדי טענה גורפת על טיבה, דרושה הפעלת שיפוט אסתטי אישי, שאינה יכולה להיגזר דדוקטיבית או אינדוקטיבית מן המרכיבים הלא אסתטיים ביצירה.

==ראו גם==
* רלטיביזם אסתטי

==קישורים חיצוניים==
* ניק זנגוויל, [https://plato.stanford.edu/entries/aesthetic-judgment שיפוט אסתטי], האנציקלופדיה לפילוסופיה של סטנפורד 

קטגוריה:פילוסופיה
קטגוריה:אמנות
קטגוריה:אסתטיקה
משחק מאוזן לחלוטין

במשחקים שיתופיים, משפט שפלי-בונדרבה מגדיר קריטריון הכרחי ומספיק להיות ליבת המשחק קבוצה לא ריקה. לפי המשפט, הליבה של משחק שיתופי אינה ריקה אם ורק אם הוא משחק מאוזן. המושג של משחק מאוזן לחלוטין מרחיב את ההגדרה הזו. 

== הגדרה פורמלית ==

===תת משחק===
עבור <math>(N;v)</math> משחק בצורה קואליציונית ו-<math>T\subseteq N</math> קבוצת שחקנים לא ריקה, תת-המשחק <math>(T;v)</math> הוא משחק בצורה קואלציונית בו:
*T היא קבוצת השחקנים.
*הפונקציה הקואלציונית היא <math>v</math> כאשר היא מצומצמת לקואליציות המוכלות ב- <math>T</math>.
המשחק <math>(T;v)</math> נקרא המשחק המצומצם ל- <math>T</math>.

===משחק מאוזן לחלוטין===
משחק <math>(N;v)</math> נקרא משחק מאוזן לחלוטין (totally balanced) אם הליבה של כל תת-משחק שלו אינה ריקה.

* משחק הוא מאוזן לחלוטין אם ורק אם הוא משחק שוק.
* משחק הוא מאוזן לחלוטין אם ורק אם הוא מינימום של מספר סופי של משחקים אדטיביים.

== ראו גם ==
* משחק שיתופי
* ליבה של משחק שיתופי
* משחק מאוזן
* מונחים בתורת המשחקים

== לקריאה נוספת ==
*

קטגוריה:תורת המשחקים
רעד (נ"ט)

רעד (בפרסית: رعد; בעברית: רעם) הוא טיל נגד טנקים מתוצרת משרד ההגנה האיראני המבוסס על טיל הסאגר הסובייטי (9K11 Malyutka).

התעשיות הביטחוניות של איראן החלו בתכנון הטיל בשנת 1994 תוך שיתוף פעולה עם סין וקוריאה הצפונית. הייצור החל בשנת 1995, והטיל הוצג לציבור באופן רשמי בשנת 1997. בין 1996 ל-2004 ייצרה איראן כ-2,250 טילי רעד.

כמה טילים כאלה נתפסו על ידי צה"ל בשנת 2002 על סיפונה של הקארין איי שהייתה בדרכה מאיראן אל הרשות הפלסטינית. טילים מסוג זה נמסרו גם לחזבאללה ושימשו את הארגון בפעילותו נגד צה"ל במלחמת לבנון השנייה.

==קישורים חיצוניים==

==הערות שוליים==

קטגוריה:טילים נגד טנקים
קטגוריה:טילים איראניים
קטגוריה:חזבאללה: אמצעי לחימה
משה פיזנטי

משה פיזנטי (נולד ב-1 במאי 1956 במצרים) הוא כדורגלן עבר ומאמן כדורגל ישראלי ששיחק בעמדת המגן הימני בבית"ר תל אביב והפועל תל אביב.

==ביוגרפיה==
פיזנטי נולד במצרים ובגיל חצי שנה עלה לישראל עם משפחתו. הוא החל לשחק כדורגל במסגרת מחלקות הנוער של בית"ר תל אביב. בשנת 1974, עלה לבוגרים ורשם את הופעת הבכורה שלו כשעלה בהרכב הראשון מול הפועל ירושלים. הופעת הבכורה המוצלחת של פיזנטי סללה את דרכו להרכבה הראשון של הקבוצה.

בשנת 1982 עבר פיזנטי לקבוצת הפועל תל אביב. פיזנטי שיחק בקבוצה במשך כמעט שנתיים תחת המאמן צביקה רוזן, ואף זכה עם הפועל בגביע המדינה לאחר ניצחון 2–3 בדרבי על מכבי תל אביב במשחק הגמר. בהפועל תל אביב שיחק לצידם של כדורגלנים כמו ג'ימי טורק, משה סיני, אלי כהן (קוקוס), מוריס ז'אנו, שבתאי לוי ואריה בז'רנו.

לאחר כמעט שנתיים בהפועל תל אביב, נכנע פיזנטי ללחצים מצד הנהלת בית"ר תל אביב, וחזר לקדנציה נוספת בקבוצת נעוריו. לקראת סוף שנות ה-80 עבר לקבוצת לזרוס חולון ששיחקה בליגה א', בה שיחק במשך שנתיים עד לפרישה. פיזנטי זומן פעמים רבות לסגל נבחרת ישראל, אך לא זכה לשחק במדיה.

בתחילות שנות ה-90 פנה משה פיזנטי לתחום האימון. פיזנטי אימן קבוצות בעיקר באזור גוש דן, הן קבוצות בוגרים והן קבוצות המשתייכות למחלקות נוער. בין הישגיו כמאמן ניתן למנות את ההגעה למקום החמישי בליגה הארצית (אז הליגה השנייה) עם הפועל בת ים בעונת 1996/1997, והעלייה עם מכבי עירוני בת ים לראשונה בתולדותיה לליגה הלאומית בשנת 2009. בסוף העשור הראשון של המאה ה-21, אימן את קבוצת הפועל צפרירים חולון, בעת ששיחקה בליגה א'.

== תארים כשחקן==
;הפועל תל אביב
* גביע המדינה: 1982/1983

== קישורים חיצוניים ==

* עדי לרנר, אמיר גנין, , באתר nrg מעריב, 18 ביולי 2009

קטגוריה:מגני כדורגל ישראלים
קטגוריה:כדורגלני בית"ר תל אביב
קטגוריה:כדורגלני הפועל תל אביב
קטגוריה:מאמני כדורגל ישראלים
קטגוריה:מאמני צפרירים חולון
קטגוריה:מאמני מכבי עירוני בת ים
קטגוריה:עולים בשנות ה-1950
קטגוריה:ישראלים ילידי מצרים
קטגוריה:ישראלים שנולדו ב-1956
הנס זקס

הנס זַקְס (בגרמנית: Hans Sachs; 5 בנובמבר 1494 - 19 בינואר 1576) סנדלר, משורר ומחזאי גרמני בן המאה ה-16 מן העיר נירנברג. מגדולי אומני השירה הלירית הגרמנית (Meistersinger).

==חייו==
בצעירותו למד בבית הספר הלטיני בנירנברג והשתלם כשוליית סנדלרים.
לאחר סיום התמחותו המקצועית בגיל 17, החל סובב ברחבי גרמניה כמקובל אז, לצורכי פרנסתו. בין היתר ביקר בערים הגדולות מינכן, לייפציג וזלצבורג.

לאחר כ-5 שנים, בשנת 1513 לערך, בזמן שהותו באינסברוק בחצרו של הקיסר מקסמיליאן הראשון, החליט להשתלם בשירה הלירית הגרמנית, ולאחר מכן חזר למינכן לתקופה נוספת כשוליית משוררים. 
בשנת 1516 חזר לנירנברג עיר הולדתו והשתקע בה.

האירוע המרכזי שהשפיע ועיצב את חייו הייתה הרפורמציה. זקס הפך לתומך נלהב של מרטין לותר, ובשנת 1523 כתב לכבודו את הפואמה: "הזמיר מוויטנברג שקולו בכל מקום" (Die wittenbergisch Nachtigall, die man jetzt höret überall). נוסף לכך חיבר לכבוד לותר ארבעה דיאלוגים במבנה סיפורי, שבהם הוא מביע תמיכה ברפורמאטור ומפציר בו לנהוג במתינות.

תמיכתו של זקס בלותר לא התקבלה בעין יפה בעירו, הוא זכה לגינוי ממועצת העיר נירנברג, ונאסר עליו לפרסם עוד דברי תמיכה וסנגוריה בנושא הרפורמציה.
בשנת 1555 לערך, מונה כראש גילדת אמני השירה בעירו נירנברג, שאז כבר נסחפה גם היא ברוח הרפורמציה.

יצירתו של זקס נחשבת לעדות חשובה אודות חיי המעמד הבורגני בערים במאה ה-16. זקס נחשב עד ימינו למשורר הלירי החשוב והזכור ביותר. חשיבותו מתעצמת עוד יותר לאור העובדה כי השירה הלירית נועדה בראש וראשונה לשימושם ולהנאתם של מקורבים למשורר ולא לצורך פרסום והפצה נרחבים.

במהלך המאה ה-17 נשכחו זקס ויצירתו. הוא "נתגלה מחדש" שנים רבות לאחר מכן על ידי גתה, וילנד, ומעל כולם הודות ליצירתו של ריכרד וגנר, האופרה "אמני השירה מנירנברג".

==מורשתו==
פסלו של הנס זקס המוצב בכיכר הנס זקס בנירנברג עירו

זקס כתב כ-6,000 יצירות מסוגים שונים. חלק מהן יצירות העומדות בפני עצמן ואחרות הן חלק מיצירות גדולות ומורכבות יותר. קיים קושי לעקוב ולקטלג את מגוון היצירות שכן הן טופלו שוכתבו בידי כותבים שונים אחריו.

יצירתו של זקס כוללת כ-4,200 קטעי שירה לירית (Meisterlieder), מחזות, שירים, וקטעי פרוזה של סיפורים ומשלים. היצירות המקוריות לא הודפסו שכן הן נועדו לשימוש בלעדי בבית הספר לשירה לירית בנירנברג, בו שימש זקס כרוח החיה של המוסד.

הספק היצירה העצום שלו ראוי לציון מכיוון שלכל אורך חייו המשיך לעבוד לפרנסתו במקצועו כסנדלר.

==קישורים חיצוניים==

* 

== הערות שוליים ==

קטגוריה:משוררים גרמנים
קטגוריה:מחזאים גרמנים
קטגוריה:סנדלרים
קטגוריה:ילידי 1494
קטגוריה:נפטרים ב-1576
ולדימיר דבאלישווילי

ולדימיר דבאלישווילי (בגאורגית: ვლადიმერ დვალიშვილი, ולדימיר דוואלישווילי; נולד ב-20 באפריל 1986) הוא כדורגלן עבר גאורגי.

==קריירה==
דבאלישווילי שיחק במשך שתי עונות במועדון הגאורגי דינמו טביליסי, עמו זכה באליפות ליגת העל הגאורגית ב-2005, ולאחר מכן עבר לאולימפי רוסתווי, עמה זכה באליפות נוספת ב-2007. לאחר עונתו היחידה ברוסתווי הוא עבר לקבוצה הלטבית סקונטו ריגה.

בקיץ 2009 עבר לקבוצה הישראלית מכבי חיפה. בעונתו הראשונה בחיפה סייע דוואלישווילי לקבוצה להעפיל לשלב הבתים של ליגת האלופות, לאחר שכבש 5 שערים במשחקי המוקדמות. בליגת העל כבש 16 שערים ובישל 9 נוספים אך חיפה הפסידה האליפות בעונת והודחה נגד דינמו מינסק אחרי הופעה לא מוצלחת בשלב הבתים. דבאלישווילי הבקיע 12 שערי ליגה ובישל 3 בעונת האליפות של מכבי חיפה בעונת . בעונת מעמדו בקבוצה נחלש ועקב כך דיבורים על עזיבה התחזקו. בדצמבר שב דבאלישווילי להרכב הפותח של חיפה והבקיע 7 שערי ליגה.

בינואר 2012 עבר לפולוניה ורשה מליגת העל הפולנית. לאחר שנה במועדון, עבר בפברואר 2013 ליריבתה העירונית, לגיה ורשה עימה זכה בדאבל לאחר שכבש חמישה שערים ב-13 הופעות עד תום העונה. בעונת כבש עשרה שערי ליגה וזכה עם לגיה ורשה באליפות שנייה ברציפות, והחמישית שלו בקריירה.

ב-13 באוגוסט 2014 חתם באודנסה בולקלוב הדנית. בקיץ 2015 חתם בפוגון שצ'צ'ין הפולנית. ב-10 ביולי 2016 חזר לאחר עשור לדינמו טביליסי. בשלוש הקבוצות לא הצליח להשאיר חותם והבקיע מעט שערים.

בינואר חתם באטיראו מליגת העל הקזחית. ב-25 בינואר 2018 חזר דבאלישווילי לישראל וחתם בהפועל אשקלון. ב-19 ביולי 2018 חתם דבאלישווילי בסבורתלו טביליסי, וביוני 2019 חתם בדינמו בתומי.

==נבחרת לאומית==
בנבחרת גאורגיה משחק דבאלישווילי מאז שנת 2009, ואת שער הבכורה שלו כבש במשחק ידידות מול נבחרת אלבניה ביוני 2009. במוקדמות מונדיאל 2010 כבש שני שערים במדי הנבחרת.

==תארים==
;דינמו טביליסי
* אליפות גאורגיה: 2004/2005
* הסופר הקאפ הגאורגי: 2005
;אולימפי רוסתווי
* אליפות גאורגיה: 2006/2007
;מכבי חיפה
* אליפות ישראל: 2010/2011
;לגיה ורשה
* אליפות פולין: 2012/2013, 2013/2014
* הגביע הפולני: 2013

==קישורים חיצוניים==

==הערות שוליים==

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני דינמו בתומי
קטגוריה:כדורגלני רוסתווי
קטגוריה:כדורגלני סקונטו ריגה
קטגוריה:כדורגלני מכבי חיפה
קטגוריה:כדורגלני פולוניה ורשה
קטגוריה:כדורגלני לגיה ורשה
קטגוריה:כדורגלני אודנסה בולקלוב
קטגוריה:כדורגלני פוגון שצ'צ'ין
קטגוריה:כדורגלני אטיראו
קטגוריה:כדורגלני הפועל אשקלון
קטגוריה:כדורגלני נבחרת גאורגיה
קטגוריה:כדורגלנים זרים בישראל
קטגוריה:ספורטאים זרים בלטביה
קטגוריה:ספורטאים גאורגים בישראל
קטגוריה:ספורטאים זרים בפולין
קטגוריה:ספורטאים זרים בדנמרק
קטגוריה:ספורטאים זרים בקזחסטן
קטגוריה:גאורגים שנולדו ב-1986
האגדה של זורו

האגדה של זורו (באנגלית: The Legend of Zorro, נקרא בישראל "זורו 2") הוא סרט הרפתקאות משנת 2005 שבוים בידי מרטין קמפבל, ומככבים בו אנטוניו בנדרס, קת'רין זיטה-ג'ונס ורופוס סוול בתפקידים הראשיים. זהו סרט המשך ל"המסכה של זורו" משנת 1998. הסרט, שמתרחש במחוז סאן מתאו בקליפורניה, צולם במקסיקו ובולינגטון, ניו זילנד.

בקליפורניה של שנת 1850, תושבי העיירה מצביעים עבור הצטרפותה למדינות ארצות הברית. זורו (בנדרס) נקלע לתחבולה לאחר שפרצופו האמיתי זוהה בידי סוכני פינקרטון, ונאלץ למנוע השתלטות של רודן על אדמות העיר.

הסרט לא הצליח וקיבל תגובות שליליות, בעיקר לנוכח הצלחת קודמו, עם רייטינג של 25% באתר Rotten Tomatoes.

== עלילה ==
בשנת 1850 (תשע שנים לאחר עלילת הסרט הראשון) מצביעה קליפורניה על הצטרפותה למדינות ארצות הברית אבל כרטיסי ההצבעה נגנבים על ידי שכיר חרב בשם ג'ייקוב מק'גיבנס. זורו רודף אחריו ומצליח להשיב את הפתקים, אבל המסכה שלו יורדת והוא מזוהה על ידי שני סוכני פינקרטון. כשהוא חוזר לביתו, אשתו אלנה בטוחה שהוא יכול עכשיו, כשקליפורניה הצטרפה לאיחוד, להוריד את המסכה ולהפסיק להיות זורו. כשזורו (אלחנדרו) אומר לה שהוא רוצה להמשיך הם רבים והוא עוזב את הבית.

למחרת בבוקר הסוכנים פוגשים את אלנה, מעמתים אותה עם הידע שלהם בנוגע לבעלה ומכריחים אותה להתגרש.

שלושה חודשים אחר כך, אלחנדרו המדוכא מוזמן על ידי חברו, האב פיליפה, להשתתף במסיבה באחוזתו של רוזן חדש שהגיע לעיירה בשם ארמאנד. כשהוא מגיע למסיבה, הוא מגלה שאלנה במערכת יחסים עם הנסיך. זועם ושיכור הוא עוזב את האחוזה ורואה פיצוץ ענקי ליד האחוזה. הוא מנסה לשכנע את אלנה שתתרחק מארמאנד, אבל אלנה לא מקשיבה לו.

לאחר מכן, מק'גיבנס ואנשיו תוקפים בית של משפחת איכרים, חבריו של אלחנדרו. זורו מצליח לחלץ את האישה ובנה אבל מק'גיבנס הורג את הבעל ובורח עם שטר המכר. אלחנדרו הזועם יוצא בעקבותיו ומגלה שהוא היה צריך את הבית בשביל לבנות עליו מסילת רכבת. אלחנדרו מגיע לקניון ומגלה שבנו, חואקים, כבר שם. הוא מציל אותו ומגלה שהמטען שמעביר מק'גיבנס הוא חבילות סבון.

== שחקנים ==
* אנטוניו בנדרס – זורו/ דון אלחנדרו דה לה וגה.
* קת'רין זיטה-ג'ונס – הלנה דה לה וגה
* אדריאן אלונסו – חואקים דה לה וגה
* רופוס סוול – הרוזן ארמאנד
* ניק צ'ינלונד – ג'ייקוב מק'גיבנס
* חוליו אוסקר מצ'וסו – האב פיליפה

==קישורים חיצוניים==
* 

==הערות שוליים==

קטגוריה:סרטי 2005
קטגוריה:סרטי הרפתקאות
קטגוריה:סרטי פעולה אמריקאיים
קטגוריה:סרטי קולומביה
קטגוריה:זורו: סרטים
חילוט

חילוט הוא החרמה של נכסים בידי המדינה או גוף הפועל מטעמה. בדרך כלל מדובר בנכס שמקורו בעבירה פלילית (כגון גנבה או הלבנת הון) או בנכס שסייע לביצוע פשע או פעולות טרור (כגון כלי רכב שהסיע מחבל מתאבד). ישנן מדינות שמשתמשות במינוח "עיקול" (שמשמעותו בישראל שונה מחילוט) או "החרמה" במקום "חילוט".

בישראל מוקנית לבתי המשפט סמכות להורות על חילוט מכוחם של מספר חוקים ובהם:
*פקודת סדר הדין הפלילי (מעצר וחיפוש) [נוסח חדש], תשכ"ט–1969
*פקודת הסמים המסוכנים [נוסח חדש], תשל"ג–1973
*חוק איסור הלבנת הון, תש"ס–2000
*חוק חילוט רווחים מפרסומים שעניינם עבירות, תשס"ה–2005

מטרת החילוט היא הקטנת התועלת שמפיק העבריין מדבר העבירה וכיסוי נזק שנגרם במהלך ביצוע העבירה.
מאחר שבדרך כלל חלק משמעותי מנכסי העבריין הם נכסי מקרקעין, עשויה המדינה להידרש להמציא לבית המשפט שומת מקרקעין לצורך הערכת הפדיון הכספי צפוי ממכירת הרכוש והניהול הליכי החילוט. שומות אלה נערכות על ידי השמאי הממשלתי במשרד המשפטים.

שופט בית המשפט העליון, נעם סולברג הרחיב בעניין החילוט:

== ראו גם ==
* הפקעה
* צו מרווה

== קישורים חיצוניים ==
* 
* 

==הערות שוליים==

קטגוריה:חוק ומשפט
לדעת - לבחור נכון

לדעת - לבחור נכון (בשמה הקודם: ש.י.ל.ה – שירות ייעוץ להיריון ומניעה) היא עמותה למתן שירותי ייעוץ להיריון ומניעת היריון, שנוסדה בירושלים בשנת 1976.

==רקע==
העמותה היא הארגון הראשון מסוגו בישראל המשלב פעילות חינוכית בקהילה, מתן ייעוץ אישי וזוגי ושירות רפואי. השירות ניתן על ידי צוות רב מקצועי - עובדים סוציאליים, רופאי נשים, יועצים חינוכיים ומחנכי בריאות. הצוות כולל מספר עובדים בשכר ובעיקר מתנדבים. השירות ניתן לכל אדם ללא הבדל מין, גיל, מצב משפחתי, מקום מגורים, דת או לאום, ומשמש כמודל להקמת שירותי ייעוץ לבני נוער בכל רחבי הארץ ולפיתוח תוכניות חינוכיות לבני נוער. בשנת 1995 הוענק לעמותה פרס ראש העיר ירושלים לארגוני מתנדבים מצטיינים, על ידי אהוד אולמרט, עבור תרומת הארגון לרווחת תושבי העיר.

==פעילות==

הארגון מפעיל מספר תוכניות:
*הנחיית סדנאות בחינוך מיני בבתי ספר תיכוניים, בעיקר בבתי ספר בהם לומדים תלמידים הנחשבים לנוער בסיכון גבוה בפני הריונות ומחלות המועברות על ידי מגע מיני;
*הנחיית סדנאות לנערות בבתי ספר תיכוניים ערביים במזרח ירושלים;
*במרכז הייעוץ ניתן ייעוץ אישי וזוגי על ידי כ-25 אנשי מקצוע מתנדבים, סביב שימוש באמצעי מניעה, היריון לא מתוכנן ושירות רפואי על ידי רופאי נשים מתנדבים;
*מאגר מידע באתר האינטרנט של העמותה
*ייעוץ אישי בדואר אלקטרוני דרך אתר האינטרנט של העמותה. בשנת 2008 ניתן ייעוץ לכ-700 צעירים.
*ייעוץ אישי בנושא הריונות לא מתוכננים ושימוש באמצעי מניעה לאנשים שפנו אל העמותה דרך הטלפון; בשנת 2003 התקבלו כ-1,440 פניות להכוונה וייעוץ.

==קישורים חיצוניים==
* 
* 
קטגוריה:היריון ולידה בישראל
קטגוריה:ארגוני עזרה בישראל
קטגוריה:ישראל: עמותות
קטגוריה:ישראל: ארגוני בריאות ורפואה
The World We Knew

The World We Knew הוא אלבום מאת הזמר האמריקני פרנק סינטרה, זהו אלבום האולפן ה-50 של סינטרה וה-23 היוצא בחברת ההקלטות רפרייז רקורדס. האלבום יצא בשנת 1967.
== הפקה ==
האלבום הוא יותר אוסף של סינגלים מאשר אלבום היוצא בצורה המוכרת של סינטרה. אין נושא המאגד את השירים ואין קו מוזיקלי אחיד ביניהם. The World We Knew מוכיח עד כמה שלט סינטרה במצעדי הפופ של אותן השנים. בפעם הראשונה הכניס סינטרה אלמנטים שניתן לשייכם למוזיקת הרוק בשיריו, אמנם הגיטרות החשמליות עומעמו בשירים ונבלעו בכלים האחרים, מפוחית הפה, גיטרות אקוסטיות, מערכות התופים, כלי המיתר וכלי הנשיפה. הצלילים באלבום לא הובילו את השירים אלא רק חידדו את השירה עצמה.

באלבום שיתף פעולה סינטרה עם בתו ננסי בשיר, "Somethin' Stupid", השיר היה ללהיט והגיע לראש מצעד הבילבורד, באביב שנת 1967. ריבוי המעבדים המוזיקליים לשירים השונים באלבום גרם לחוסר האחידות שבו וזאת בניגוד לרבים מאלבומיו בעבר שהיו סביב נושא אחד.

== רשימת שירים ==

# The World We Knew
#Somethin' Stupid
# This Is My Love
# Born Free
# Don't Sleep in the Subway
# This Town
# This Is My Song
# You Are There
# Drinking Again
# Some Enchanted Evening

== משתתפים ==
* פרנק סינטרה - קולות
* ננסי סינטרה - קולות
* גורדון ג'קינס - מארגן, מנצח
* בילי סטריינג' - קולות, גיטרה
* ארני פרימן - פסנתר
* קלאוס אוגרמן - מארגן, מנצח

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
לילה כיום יאיר

לילה כיום יאיר הוא אלבומו הרביעי של הזמר-יוצר אביתר בנאי, אשר הופק על ידי אמיר צורף והופץ ב-22 ביוני 2009. האלבום זכה למעמד של אלבום פלטינה. האלבום הוא האלבום הראשון של בנאי אחרי חזרתו בתשובה ולכן הפן הדתי ניכר בו באופן משמעותי.

שם האלבום "לילה כיום יאיר" לקוח מתהילים קל"ט: 

==סינגלים==
ב-16 במרץ 2009 יצא לרדיו הסינגל הראשון מהאלבום, "אותיות פורחות באוויר", אליו צירף בנאי מכתב ובו הוא מתאר את תהליך כתיבת השירים שירכיבו את האלבום. ב-24 במאי יצא הסינגל השני - "עד מחר" אשר זכה כ"שיר השנה" במצעד הפזמונים העברי השנתי של גלגלצ לשנת תשס"ט. לאחר מכן יצא הסינגל השלישי "אבא". שלושת השירים זכו להשמעות רבות ברדיו. במצעדים המסכמים בשנה זו נכנסו שלושת השירים לעשירייה הראשונה ובנאי זכה בתואר "זמר השנה".

== רשימת רצועות ==

==קישורים חיצוניים==

*[https://929.bina.org.il/imageview.php?id=2598 פירוש על השיר וההקשר לפסוק בתהלים]

==הערות שוליים==

קטגוריה:אלבומי 2009
קטגוריה:אלבומי אביתר בנאי
קטגוריה:אלבומים בעברית
קטגוריה:אלבומים שהופקו על ידי אמיר צורף
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת הד ארצי
פראפרה

נווה המדבר פַרָאפְרָה (בערבית: الفرافرة) הוא נווה המדבר הקטן ביותר במערב מצרים. הוא ממוקם במדבר המערבי של מצרים (שהוא חלק ממדבר לוב), בערך בחצי הדרך בין דאח'לה לבין בחריה.

אוכלוסיית פראפרה מוערכת בכ-5000 נפש (2002), החיים בכפר אחד ורובם בדואים. בחלקים של הכפר יש רבעים שלמים של ארכיטקטורה מסורתית שבתיהם פשוטים, חלקים ובלתי מקושטים, וכולם בצבעי בוץ. הגאווה המקומית הביאה למאמצים לשמירה על התרבות המקומית. בקרבת מקום מצויים המעיינות החמים של ביר-סטה ואגם אל-מופיד.

האטרקציה הגאוגרפית העיקרית בפראפרה היא המדבר הלבן (הידוע כמדבר בידה), שנמצא כ-45 קילומטר צפונית לפראפרה. צבעו של המדבר הוא לבן-שמנת, ובו תצורות ענקיות של סלע גיר, אשר נוצרו כתוצאה מסופות החול הפוקדות את האזור מדי פעם.
מדבר פראפרה הוא מקום טיפוסי לטיולי מחנאות של בתי ספר במצרים.

==קישורים חיצוניים==

* [http://looklex.com/egypt/farafra.htm Travel guide]

המדבר הלבן – פנורמה

קטגוריה:נאות מדבר
נווה המדבר פראפרה
קאראל

קאראל (Caral) הייתה עיר שנבנתה ואוכלסה בידי תרבות הנורטה צ'יקו, במהלך האלף השלישי לפנה"ס. שרידי העיר מצויים בעמק סוּפֶּה במרכז פרו, כמאתיים ק"מ צפונית ללימה, והיא נחשבת לאחת הערים העתיקות ביותר ביבשת אמריקה. היא נתגלתה ב-1948, אך עיקר החפירות התבצעו מאז 1994, בידי הארכאולוגית הפרואנית רות שאדי. בשנת 2009 הוכרזה קאראל כאתר מורשת עולמית בידי אונסק"ו.

העיר השתרעה על פני כ-660 דונם, ובשיאה התגוררו בה כ-3,000 בני אדם. במהלך החפירות נמצאו מקדשים, אמפיתיאטרון, כיכר מרכזית ובתי מגורים המאפיינים בני מעמדות שונים. המקדש הגדול ביותר שנמצא הוא פירמידה בגובה של 18 מטרים, באורך של כ-170 מ' וברוחב של כ-150 מ' (Pirámide Mayor, "הפירמידה הראשית"), ובסמוך לה חמש פירמידות קטנות יותר. כן נמצאו באתר פריטי קיפו, אריגים ששימשו תרבויות באמריקה הדרומית כתחליף לכתב. עם זאת, החוקרים סבורים כי פריטים אלה, הקדומים ביותר שנמצאו מעולם, לא היו מתוחכמים דיים כדי לשמש לצורכי חישובים, ופונקציה זו נוספה בידי תרבויות מאוחרות יותר. 

באתר לא נמצאו כלי נשק או עדויות כלשהן לקיומן של מלחמות, והחוקרים סבורים כי תושבי קאראל לא היו מעורבים בקרבות, וניהלו חיים שלווים. על אורח חייהם של בני קאראל ניתן ללמוד גם מ-32 חלילים עשויים מעצמות קונדור ושקנאי, ו-37 כלי נגינה דמויי קורנית, עשויים מעצמות למה. כלים אלה נמצאו באחת הפירמידות. במקום אחר נמצאו סמים ששימשו ככל הנראה כאפרודיזיאק. בני העיר ניהלו חיי מסחר ענפים עם העמים שחיו לאורך חוף האוקיינוס השקט. תיאורים של קופים מעידים על כך שבני העיר הרחיקו גם עד לאמזוניה.

ברחבי עמק סופה, בשטח של 80 קמ"ר מסביב לקאראל, נמצאו עוד 18 מתחמי פירמידות, בהן התגוררו כ-20 אלף בני אדם. קיפואים שנמצאו בהם מעידים על כך שבתקופות מאוחרות יותר השתלטו בני האינקה על חלק מהן.

==קישורים חיצוניים==

* 

קטגוריה:פרו: אתרים ארכאולוגיים
Francis A. & Edward K

Francis A. & Edward K הוא אלבום מאת הזמר האמריקני פרנק סינטרה, זהו אלבום האולפן ה-51 של סינטרה וה-24 שיצא בחברת ההקלטות רפרייז רקורדס. אלבום יצא בשנת 1968.

האלבום הוא שיתוף הפעולה הראשון בין פרנק סינטרה לדיוק אלינגטון. האלבום יצא לאחר ציפייה ממושכת ולא עמד בציפיות הגבוהות ממנו.

בזמן ההקלטות להקתו של אלינגטון כבר לא הייתה בשיאה ואילו סינטרה התרכז בהקלטות אלבומי הפופ שלו. הוחלט כי ההקלטות יורכבו משירים המזוהים עם סינטרה ומכמה חדשים ובסופו של דבר רק שיר אחד של אלינגטון נכלל באלבום. גם סינטרה לא היה במיטבו וזאת עקב התקררות קלה בזמן ההקלטות, שעקב לוח זמנים צפוף לא היה ניתן לדחותן.

== משתתפים ==
* פרנק סינטרה - קולות
* דיוק אלינגטון - ותזמורתו
* בילי מיי - מארגן, מנצח

== רשימת שירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס